CELEX: 32010D0472
Language: da
Date: 2010-08-26 00:00:00
Title: 2010/472/EU: Kommissionens afgørelse af 26. august 2010 om import til Unionen af sæd, æg og embryoner fra fåre- og gedearter (meddelt under nummer K(2010) 5780)  EØS-relevant tekst

31.8.2010   
            
            
               DA
            
            
               Den Europæiske Unions Tidende
            
            
               L 228/74
            
         KOMMISSIONENS AFGØRELSE
   af 26. august 2010
   om import til Unionen af sæd, æg og embryoner fra fåre- og gedearter
   (meddelt under nummer K(2010) 5780)
   (EØS-relevant tekst)
   (2010/472/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), særlig artikel 17, stk. 2, litra b), artikel 17, stk. 3, artikel 18, stk. 1, første led, og artikel 19, hovedet, og litra b), og
   ud fra følgende betragtninger:
   
               (1)
            
            
               I direktiv 92/65/EØF er der fastsat dyresundhedsmæssige betingelser for import til Unionen af sæd, æg og embryoner fra får og geder (i det følgende benævnt »varerne«). Det indeholder bestemmelser om, at kun varer, der kommer fra et tredjeland, der er opført på en liste over tredjelande, der er opstillet i overensstemmelse med direktivet, og som ledsages af et sundhedscertifikat, der svarer til et standardcertifikat, der ligeledes udfærdiges i overensstemmelse med direktivet, kan importeres til Unionen. Sundhedscertifikatet skal attestere, at varerne kommer fra godkendte sædopsamlingsstationer og sædbanker eller embryoopsamlings- og embryoproduktionshold, der giver garantier, som mindst svarer til dem, der er fastsat i kapitel I i bilag D til det pågældende direktiv.
            
         
               (2)
            
            
               I Kommissionens beslutning 2008/635/EF af 22. juli 2008 om import til Fællesskabet af sæd, æg og embryoner fra får og geder for så vidt angår lister over tredjelande og over sædopsamlingsstationer og embryonindsamlingsteam og krav vedrørende udstedelse af certifikat (2) er der i øjeblikket fastsat en liste over tredjelande, hvorfra medlemsstaterne tillader import af varerne.
            
         
               (3)
            
            
               Ved direktiv 92/65/EØF, som ændret ved Rådets direktiv 2008/73/EF (3), blev der indført en forenklet procedure for udarbejdelse af lister over sædopsamlingsstationer og sædbanker, embryoopsamlings- og embryoproduktionshold i tredjelande, som er godkendt til import af varerne til Unionen
            
         
               (4)
            
            
               Endvidere er der ved bilag D til direktiv 92/65/EØF, som ændret ved forordning (EU) nr. 176/2010 (4), fastsat visse nye krav vedrørende varerne, som finder anvendelse fra den 1. september 2010. Der indføres bestemmelser for sædbanker samt nærmere betingelser vedrørende godkendelse af og tilsyn med disse. Bilaget indeholder ligeledes nærmere betingelser vedrørende godkendelse af og tilsyn med embryoopsamlings- og embryoproduktionshold, opsamling og behandling af in vivo-producerede embryoner samt fremstilling og behandling af in vitro-befrugtede embryoner og mikromanipulerede embryoner. Betingelserne vedrørende dyr af fåre- og gedearter, der anvendes som donorer af sæd, æg og embryoner, ændres også.
            
         
               (5)
            
            
               Det er derfor nødvendigt at fastsætte nye standardsundhedscertifikater til brug ved import til Unionen af varerne, idet der tages hensyn til de ændringer af direktiv 92/65/EØF, der er indført ved direktiv 2008/73/EF og forordning (EU) nr. 176/2010.
            
         
               (6)
            
            
               Endvidere bør sendinger af varerne, der importeres til Unionen fra Schweiz, ledsages af et sundhedscertifikat, der udfærdiges i overensstemmelse med de standardcertifikater, der anvendes til handel inden for Unionen med sæd, æg og embryoner fra dyr af fåre- og gedearter, jf. Kommissionens afgørelse 2010/470/EU af 26. august 2010 om standardsundhedscertifikater til brug ved handel inden for Den Europæiske Union med sæd, æg og embryoner fra dyr af heste-, fåre- og gedearter samt med æg og embryoner fra svin (5), med de ændringer, der er angivet i kapitel IX, del B, punkt 7, i appendiks 2 til bilag 11 til aftalen mellem Det Europæiske Fællesskab og Det Schweiziske Forbund, som blev godkendt ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund (6).
            
         
               (7)
            
            
               Ved anvendelsen af nærværende afgørelse bør der tages hensyn til de særlige krav vedrørende udstedelse af certifikater og de standardsundhedserklæringer, som kan fastsættes i henhold til aftalen mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter (7) som godkendt ved Rådets afgørelse 1999/201/EF (8).
            
         
               (8)
            
            
               Ved anvendelsen af nærværende afgørelse bør der tages hensyn til de særlige krav vedrørende udstedelse af certifikater og de standardsundhedserklæringer, som kan fastsættes i henhold til aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter (9) som godkendt ved Rådets afgørelse 97/132/EF (10).
            
         
               (9)
            
            
               Af hensyn til klarheden og sammenhængen i EU-lovgivningen bør beslutning 2008/635/EF ophæves og afløses af nærværende afgørelse.
            
         
               (10)
            
            
               For at undgå handelsforstyrrelser bør det i en overgangsperiode under visse betingelser tillades at anvende sundhedscertifikater udstedt i henhold til beslutning 2008/635/EF.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Genstand
   I denne afgørelse opstilles en liste over tredjelande eller dele heraf, hvorfra medlemsstaterne tillader import til Unionen af sendinger sæd, æg og embryoner fra dyr af fåre- og gedearter.
   Der fastsættes også krav vedrørende udstedelse af certifikater til brug ved import til Unionen af disse varer.
   Artikel 2
   Import af sæd
   Medlemsstaterne tillader import af sendinger af sæd fra dyr af fåre- og gedearter, forudsat at de opfylder følgende betingelser:
   
               a)
            
            
               De kommer fra et tredjeland eller en del af et tredjeland, der er opført i bilag I.
            
         
               b)
            
            
               De kommer fra en godkendt sædopsamlingsstation eller sædbank, der er opført på en liste i overensstemmelse med artikel 17, stk. 3, litra b), i direktiv 92/65/EØF.
            
         
               c)
            
            
               De ledsages af et sundhedscertifikat, der er udfærdiget i overensstemmelse med standardsundhedscertifikatet i del 2 i bilag II og udfyldt i overensstemmelse med de forklarende bemærkninger i del 1 i bilag II:
               
                           i)
                        
                        
                           Standardcertifikat 1, som fastsat i afsnit A, til brug ved sendinger af sæd, der er afsendt fra en godkendt sædopsamlingsstation.
                        
                     
                           ii)
                        
                        
                           Standardcertifikat 2, som fastsat i afsnit B, til brug ved sendinger af sæd, der er afsendt fra en godkendt sædbank.
                        
                     Hvis der imidlertid er fastsat særlige krav vedrørende udstedelse af certifikater i bilaterale aftaler mellem Unionen og tredjelande, gælder disse krav.
            
         
               d)
            
            
               De opfylder de krav, der er fastsat i de i litra c) omhandlede sundhedscertifikater.
            
         Artikel 3
   Import af æg og embryoner
   Medlemsstaterne tillader import af sendinger af sæd og æg fra dyr af fåre- og gedearter, forudsat at de opfylder følgende betingelser:
   
               a)
            
            
               De kommer fra et tredjeland eller en del af et tredjeland, der er opført i bilag III.
            
         
               b)
            
            
               De kommer fra en godkendt embryoopsamlings- eller embryoproduktionshold, der er opført på en liste i overensstemmelse med artikel 17, stk. 3, litra b), i direktiv 92/65/EØF.
            
         
               c)
            
            
               De ledsages af et sundhedscertifikat, der er udfærdiget i overensstemmelse med standardcertifikatet i del 2 i bilag IV og udfyldt i overensstemmelse med de forklarende bemærkninger i del 1 i bilag IV.
               Hvis der imidlertid er fastsat særlige krav vedrørende udstedelse af certifikater i bilaterale aftaler mellem Unionen og tredjelande, gælder disse krav.
            
         
               d)
            
            
               De opfylder de krav, der er fastsat i det i litra e) omhandlede sundhedscertifikat.
            
         Artikel 4
   Almindelige betingelser vedrørende transport af sendinger af sæd, æg og embryoner til Unionen
   1.   Sendinger af sæd, æg og embryoner fra dyr af fåre- og gedearter må ikke transporteres i samme beholder som andre sendinger af sæd, æg og embryoner, der:
   
               a)
            
            
               ikke er bestemt til indførsel til Unionen eller
            
         
               b)
            
            
               har en lavere sundhedsstatus.
            
         2.   Under transporten til Unionen skal sendinger af sæd, æg og embryoner anbringes i lukkede og forseglede beholdere, og plomben må ikke brydes under transporten.
   Artikel 5
   Ophævelse
   Beslutning 2008/635/EF ophæves.
   Artikel 6
   Overgangsbestemmelser
   I en overgangsperiode indtil den 31. august 2011 tillader medlemsstaterne import fra tredjelande af lagre af følgende varer:
   
               a)
            
            
               Sæd fra dyr af fåre- og gedearter, der er opsamlet, behandlet og opbevaret i overensstemmelse med direktiv 92/65/EØF senest den 31. august 2010, og som er ledsaget af et sundhedscertifikat, der er udstedt senest den 31. maj 2011, i overensstemmelse med standardcertifikatet i bilag II til beslutning 2008/635/EF.
            
         
               b)
            
            
               Æg og embryoner fra dyr af fåre- og gedearter, der er opsamlet eller fremstillet, behandlet og opbevaret i overensstemmelse med direktiv 92/65/EØF senest den 31. august 2010, og som er ledsaget af et sundhedscertifikat, der er udstedt senest den 31. maj 2011, i overensstemmelse med standardcertifikatet i bilag VI til beslutning 2008/635/EF.
            
         Artikel 7
   Anvendelse
   Denne afgørelse anvendes fra den 1. september 2010.
   Artikel 8
   Adressater
   Denne afgørelse er rettet til medlemsstaterne.
   
      Udfærdiget i Bruxelles, den 26. august 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 268 af 14.9.1992, s. 54.
   
      (2)  EUT L 206 af 2.8.2008, s. 17.
   
      (3)  EUT L 219 af 14.8.2008, s. 40.
   
      (4)  EUT L 52 af 3.3.2010, s. 14.
   
      (5)  Se side 15 i denne EUT.
   
      (6)  EFT L 114 af 30.4.2002, s. 1.
   
      (7)  EFT L 71 af 18.3.1999, s. 3.
   
      (8)  EFT L 71 af 18.3.1999, s. 1.
   
      (9)  EFT L 57 af 26.2.1997, s. 5.
   
      (10)  EFT L 57 af 26.2.1997, s. 4.
   
      BILAG I
      
         Liste over tredjelande og eller dele af tredjelande, hvorfra medlemsstaterne tillader import af sendinger af sæd fra dyr af fåre- og gedearter
      
      
                  ISO-kode
               
               
                  Tredjelandets navn
               
               
                  Bemærkninger
               
            
                  Beskrivelse af området
                  (hvis relevant)
               
               
                  Supplerende garantier
               
            
                  AU
               
               
                  Australien
               
               
                   
               
               
                  De supplerende garantier med hensyn til prøver, der er fastsat i punkt II.4.9 og II.4.10 i sundhedscertifikatet i del 2, afsnit A, i bilag II, er obligatoriske.
               
            
                  CA
               
               
                  Canada
               
               
                  Område som beskrevet i del 1 i bilag I til Kommissionens forordning (EU) nr. 206/2010 (1).
               
               
                  De supplerende garantier med hensyn til prøver, der er fastsat i punkt II.4.9 i sundhedscertifikatet i del 2, afsnit A, i bilag II, er obligatoriske.
               
            
                  CH
               
               
                  Schweiz (2)
                  
               
               
                   
               
               
                   
               
            
                  CL
               
               
                  Chile
               
               
                   
               
               
                   
               
            
                  GL
               
               
                  Grønland
               
               
                   
               
               
                   
               
            
                  HR
               
               
                  Kroatien
               
               
                   
               
               
                   
               
            
                  IS
               
               
                  Island
               
               
                   
               
               
                   
               
            
                  NZ
               
               
                  New Zealand
               
               
                   
               
               
                   
               
            
                  PM
               
               
                  Saint-Pierre og Miquelon
               
               
                   
               
               
                   
               
            
                  US
               
               
                  USA
               
               
                   
               
               
                  De supplerende garantier med hensyn til prøver, der er fastsat i punkt II.4.9 i sundhedscertifikatet i del 2, afsnit A, i bilag II, er obligatoriske.
               
            
         (1)  EUT L 73 af 20.3.2010, s. 1.
      
         (2)  Certifikater i overensstemmelse med aftalen mellem Det Europæiske Fællesskab og Det Schweiziske Forbund om handel med landbrugsprodukter som godkendt ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund (EFT L 114 af 30.4.2002, s. 132).
   
   
      BILAG II
      DEL 1
      
         Forklarende bemærkninger til certifikatudstedelse
      
      
                  a)
               
               
                  Den kompetente myndighed i eksporttredjelandet udsteder sundhedscertifikater baseret på standardcertifikatet i del 2 i bilag II.
                  Hvis bestemmelsesmedlemsstaten forlanger supplerende certifikatudstedelseskrav opfyldt, skal der i det originale sundhedscertifikat indsættes erklæringer til attestering af, at disse krav er opfyldt.
               
            
                  b)
               
               
                  Originaleksemplaret af sundhedscertifikatet skal bestå af et enkelt ark papir, eller det skal, hvis der kræves mere tekst, være udformet således, at alle de nødvendige ark udgør et samlet hele og ikke kan skilles ad.
               
            
                  c)
               
               
                  Hvis det i standardsundhedscertifikatet er angivet, at ikke relevante erklæringer skal overstreges, kan de erklæringer, der ikke er relevante, overstreges, paraferes og stemples af certifikatudstederen eller helt slettes fra certifikatet.
               
            
                  d)
               
               
                  Sundhedscertifikatet skal udfærdiges på mindst ét af de officielle sprog i den medlemsstat, hvor det grænsekontrolsted, hvor sendingen føres ind i Den Europæiske Union, ligger, og i bestemmelsesmedlemsstaten. Disse medlemsstater kan dog tillade, at certifikatet udfærdiges på det officielle sprog i en anden medlemsstat, eventuelt vedlagt en officiel oversættelse.
               
            
                  e)
               
               
                  Hvis certifikatet vedhæftes yderligere ark papir med henblik på identifikation af enkeltprodukter i sendingen (rubrik I.28 i standardsundhedscertifikatet), skal disse ark også betragtes som en del af det originale sundhedscertifikat, og hvert af disse ark forsynes med certifikatudstederens underskrift og stempel.
               
            
                  f)
               
               
                  Hvis sundhedscertifikatet med vedhæftede skemaer som nævnt i litra e) består af mere end én side, skal hver side nederst på siden pagineres (sidetal af samlet sidetal) og øverst på siden forsynes med certifikatets referencenummer som tildelt af den kompetente myndighed.
               
            
                  g)
               
               
                  Det originale sundhedscertifikat skal udfyldes og underskrives af embedsdyrlægen den sidste arbejdsdag før, sendingen læsses til eksport til Den Europæiske Union. Eksporttredjelandets kompetente myndighed sørger for, at der følges samme regler for udfærdigelse af certifikater som dem, der er fastsat i Rådets direktiv 96/93/EF (1).
                  Embedsdyrlægens underskrift og stempel skal have en anden farve end sundhedscertifikatets trykte tekst. Det samme gælder stempler, dog ikke prægestempler eller vandmærker.
               
            
                  h)
               
               
                  Det originale certifikat skal ledsage sendingen til det grænsekontrolsted, hvor den føres ind i Den Europæiske Union.
               
            
                  i)
               
               
                  Certifikatets referencenummer, jf. rubrik I.2 og II.a i standardsundhedscertifikatet, udstedes af den kompetente myndighed i eksporttredjelandet.
               
            DEL 2
      
         Standardsundhedscertifikater til brug ved import af sendinger af sæd fra dyr af fåre- og gedearter
      
      
         Afsnit A
      
      
                  STANDARDCERTIFIKAT 1 —
               
               
                  Sundhedscertifikat til brug ved sæd, der afsendes fra den godkendte sædopsamlingsstation, som sæden stammer fra
               
            
         
      
         
      
         
      
         
      
         
      
         Afsnit B
      
      
                  STANDARDCERTIFIKAT 2 —
               
               
                  Sundhedscertifikat til brug ved afsendelse fra en godkendt sædbank
               
            
         
      
         
      
         
      
         (1)  EFT L 13 af 16.1.1997, s. 28.
   
   
      BILAG III
      
         Liste over tredjelande og eller dele af tredjelande, hvorfra medlemsstaterne tillader import af sendinger af æg og embryoner fra dyr af fåre- og gedearter
      
      
                  ISO-kode
               
               
                  Tredjelandets navn
               
               
                  Bemærkninger
               
            
                  Beskrivelse af området
                  (hvis relevant)
               
               
                  Supplerende garantier
               
            
                  AU
               
               
                  Australien
               
               
                   
               
               
                  De supplerende garantier med hensyn til prøver, der er fastsat i punkt II.2.6 og II.2.7 i sundhedscertifikatet i del 2 i bilag IV, er obligatoriske.
               
            
                  CA
               
               
                  Canada
               
               
                  Område som beskrevet i del 1 i bilag I til Kommissionens forordning (EU) nr. 206/2010 (1) (med seneste ændringer).
               
               
                  De supplerende garantier med hensyn til prøver, der er fastsat i punkt II.2.7 i sundhedscertifikatet i del 2 i bilag IV, er obligatoriske.
               
            
                  CH
               
               
                  Schweiz (2)
                  
               
               
                   
               
               
                   
               
            
                  CL
               
               
                  Chile
               
               
                   
               
               
                   
               
            
                  GL
               
               
                  Grønland
               
               
                   
               
               
                   
               
            
                  HR
               
               
                  Kroatien
               
               
                   
               
               
                   
               
            
                  IS
               
               
                  Island
               
               
                   
               
               
                   
               
            
                  NZ
               
               
                  New Zealand
               
               
                   
               
               
                   
               
            
                  PM
               
               
                  Saint-Pierre og Miquelon
               
               
                   
               
               
                   
               
            
                  US
               
               
                  USA
               
               
                   
               
               
                  De supplerende garantier med hensyn til prøver, der er fastsat i punkt II.2.7 i sundhedscertifikatet i del 2 i bilag IV, er obligatoriske.
               
            
         (1)  EUT L 73 af 20.3.2010, s. 1.
      
         (2)  Certifikater i overensstemmelse med aftalen mellem Det Europæiske Fællesskab og Det Schweiziske Forbund om handel med landbrugsprodukter som godkendt ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund (EFT L 114 af 30.4.2002, s. 132).
   
   
      BILAG IV
      DEL 1
      
         Forklarende bemærkninger til certifikatudstedelse
      
      
                  a)
               
               
                  Den kompetente myndighed i eksporttredjelandet udsteder sundhedscertifikater baseret på standardcertifikatet i del 2 i bilag IV.
                  Hvis bestemmelsesmedlemsstaten forlanger supplerende certifikatudstedelseskrav opfyldt, skal der i det originale sundhedscertifikat indsættes erklæringer til attestering af, at disse krav er opfyldt.
               
            
                  b)
               
               
                  Originaleksemplaret af sundhedscertifikatet skal bestå af et enkelt ark papir, eller det skal, hvis der kræves mere tekst, være udformet således, at alle de nødvendige ark udgør et samlet hele og ikke kan skilles ad.
               
            
                  c)
               
               
                  Hvis det i standardsundhedscertifikatet er angivet, at ikke relevante erklæringer skal overstreges, kan de erklæringer, der ikke er relevante, overstreges, paraferes og stemples af certifikatudstederen eller helt slettes fra certifikatet.
               
            
                  d)
               
               
                  Sundhedscertifikatet skal udfærdiges på mindst ét af de officielle sprog i den medlemsstat, hvor det grænsekontrolsted, hvor sendingen føres ind i Den Europæiske Union, ligger, og i bestemmelsesmedlemsstaten. Disse medlemsstater kan dog tillade, at certifikatet udfærdiges på det officielle sprog i en anden medlemsstat, eventuelt vedlagt en officiel oversættelse.
               
            
                  e)
               
               
                  Hvis certifikatet vedhæftes yderligere ark papir med henblik på identifikation af enkeltprodukter i sendingen (rubrik I.28 i standardsundhedscertifikatet), skal disse ark også betragtes som en del af det originale sundhedscertifikat, og hvert af disse ark forsynes med certifikatudstederens underskrift og stempel.
               
            
                  f)
               
               
                  Hvis sundhedscertifikatet med vedhæftede skemaer som nævnt i litra e) består af mere end én side, skal hver side nederst på siden pagineres (sidetal af samlet sidetal) og øverst på siden forsynes med certifikatets referencenummer som tildelt af den kompetente myndighed.
               
            
                  g)
               
               
                  Det originale sundhedscertifikat skal udfyldes og underskrives af embedsdyrlægen den sidste arbejdsdag før, sendingen læsses til eksport til Den Europæiske Union. Eksporttredjelandets kompetente myndighed sørger for, at der følges samme regler for udfærdigelse af certifikater som dem, der er fastsat i Rådets direktiv 96/93/EF (1).
                  Embedsdyrlægens underskrift og stempel skal have en anden farve end sundhedscertifikatets trykte tekst. Det samme gælder stempler, dog ikke prægestempler eller vandmærker.
               
            
                  h)
               
               
                  Det originale certifikat skal ledsage sendingen til det grænsekontrolsted, hvor den føres ind i Den Europæiske Union.
               
            
                  i)
               
               
                  Certifikatets referencenummer, jf. rubrik I.2 og II.a i standardsundhedscertifikatet, udstedes af den kompetente myndighed i eksporttredjelandet.
               
            DEL 2
      
         Standardsundhedscertifikat til brug ved import af sendinger af æg og embryoner fra dyr af fåre- og gedearter
      
      
         
      
         
      
         
      
         
      
         
      
         (1)  EFT L 13 af 16.1.1997, s. 28.